section_heading: Prva sezona
paragraph_text: Prva sezona prati spašavanje Lincolna Burrowsa, koji je optužen za ubojstvo Terrencea Steadmana, brata potpredsjednice Sjedinjenih Država Caroline Reynolds. Lincoln je osuđen na smrt i zarobljen u Kaznionici Fox River gdje čeka izvršenje kazne. Lincolnov brat, briljantni građevinski inženjer Michael Scofield, uvjeren je u Lincolnovu nevinost i smišlja plan za bijeg. Kako bi pristupio tom zatvoru, Michael čini oružanu pljačku koja rezultira njegovim osuđenjem i zatvaranjem u Fox River. U zatvoru, Michael se sprijateljuje sa zatvorskom doktoricom Sarom Tancredi te se pretvara da pati od dijabetesa tipa 1, kako bi svakodnevno imao pristupio zatvorskoj ambulanti. Prijateljica braće, Veronica Donovan, počinje istraživati slučaj kojim je Lincoln smješten u zatvor. Međutim, nju i njene suradnike ometaju tajni agenati tj. članovi organizacije poznate kao "Kompanija". Sama organizacija je odgovorna za zatvaranje Lincolna, a to su činili zbog Lincolnovog oca Alda Burrowsa i njegovih bivših veza s "Kompanijom". Braća, i šestorica zatvorenika (Fernando Sucre, Theodore "T-Bag" Bagwell, Benjamin Miles "C-Note" Franklin, David "Tweener" Apolskis, John Abruzzi, i Charles "Haywire" Patoshik), bježe iz zatvora neposredno prije završetka sezone, nakon što su iskoristili privilegije zatvorske industrije, koja im je omogućila kopanje tunela ispod zatvora.